Loro Blonyo ya iku patung utawa bonéka kang wujudé mantèn sakpasang. Patung temantén Jawa kang lungguh simpuh lan nggunakake busana basahan, ya iku busana mantén kraton. Mantén jaler nggunakaké kain dawa kang diwastani dodot lan mahkota, tanpa ngginakaké klambi. Mantén èstri nggunakaké busana kang padha nanging tanpa mahkota lan pérangan dhuwuré digubet kemben lan mantén kaloron nggunakaké perhiasan.